Harpet war mennozhioù ar jeneral Fuller hag ar buruteller milourel saoz Liddell Hart, de Gaulle a zifenn ur brezel lusk renet gant soudarded a-vicher, ha harpet gant tankoù. De Gaulle a ra e gentañ prezegenn er Sorbonne en nevezamzer 1934, war intrudu ar chelch Fustel-de-Coulange, un aozadur liammet gant an Action française[5]. Charles de Gaulle en deus mennozhioù unpennelour. Dleet eo dezhañ derchel dan dever taverezh evel an holl soudarded met disklêriañ a ra en e lizhiri prevez ar bri dister en deus evit ar renad parlamant ha lavaret e kav gwell ur renad kreñv[6]. Betek fin e vuhez e tiskouezo e estlamm ouzh personelezh hag oberenn an istorour roueelour Jacques Bainville.